Kivisildnik

(:)Kivisildnik (kodanikunimi Sven Sildnik; sündinud 3. jaanuaril 1964 Rakveres) on Eesti kirjanik ja poliitik. 

Lõpetanud Rakvere 1. keskkooli 1982. Õppinud Eesti Põllumajanduse Akadeemias (1982–1986, agronoomia); Tartu Ülikool (1986–1989, ajakirjandus) ja Tartu Teoloogia Akadeemias (1990–1991) mille kohta ütelnud:"Ma tavaliselt väidan, et õppisin seal homileetikat, matusekõnede pidamist.")  

Kuulunud kirjanduslikku rühmitusse Hirohall ja Tartu Noorte Autorite Koondisse (NAK, nii 1990. aastal tegevuse lõpetanud kui ka 1997. aastal taasloodud kooslusse), samuti Eesti Kostabi Seltsi. Töötas 1993–1996 ajakirjanikuna ajalehes Post. Oli ansambli Whaw! Zaiks laulja.

Eesti Iseseisvuspartei (EIP) 18. aprillil 2015 toimunud üldkoosolekul valiti ta erakonna esimeheks. Aastatel 2009–2015 oli ta Eesti Iseseisvuspartei aseesimees, 2006–2009 Eesti Iseseisvuspartei peasekretär.. Ta lahkus Eesti Iseseisvusparteist ja astus EKRE liikmeks 4. oktoobril 2022 

On avaldanud arvamuslugusid EKRE uudisteportaalis Uued Uudised.

(:)kivisildnik  - "See on minu logo. See on kärss, see on seakärss. See on seakeeramisest. "Siga keerama" – see on selline väljend (virumaa). See on mu toodetele omane, et seal keeratakse siga"

Teosed 
"Märg Viktor" (1989)
"Eesti Nõukogude Kirjanike Liit 1981. aasta seisuga, olulist" (1990, avaldatud 1996 internetis)
"Dawa vita" (1991)
"Nagu härjale punane kärbseseen" (1996)
"Loomade peal katsetatud inimene" (1997)
"Kutse" (1997)
"Päike, mida sa õhtul teed" (2003)
"Rahvuseepos Kalevipoeg ehk Armastus" (2003)
"Null tolerants" (2004)
"Otsin naist: koledatel, vaestel, vanadel ja kiimalistel mitte tülitada" (2004)
"Poeem Puutinile" (2004)
"Valitud teosed I, jutustused ja romaanid 1984–2004" (2004)
"Tali valla ametlik ajalugu: kehtestatud Tali vallavolikogu määrusega 10.10.2005 nr. 4" (2005)
"Vägistatud jäämägi" (2006)
"Torti ja aborti" (2007)
"(:)SUMO" (2007)
"(:)joosepi kahtlused" (2008; koos Rainer Maria Rilkega)
"(:)sõda ja rahu" CD (2008)
"(:)liivlased ja saurused, valuraamatu I köide" (2011)
"(:)raadiopastor" (2011)
"(:)soari evangeelium, valuraamatu II köide" (2012)
"(:)enne sõda ja kõike seda" (2012)
"Visa hing Kilingi-Nõmmelt. Legendi sünd" (2013; koos Aarne Anmanniga)
"(:)inimsööja taksojuht, valuraamatu III köide" (2013)
"(:)õpetaja ütles" (2013)
"Visa hing Kilingi-Nõmmelt ja Karlova inimsööjad" (2013; koos Aarne Anmanniga)
"(:)100%(:)" (2014; valikkogu)
"(:)laulurahvas hakkas mõtlema" (2014; esseed)
"Visa hing Kilingi-Nõmmelt ja Donetski Lolita" (2014; koos Aarne Anmanniga)
"(:)tunnete sümfoonia ehk kerjused liftides" (2014)
"(:)seitsmes Moosese raamat" (2015)
"(:)olovernes. kaks vaadet elule" (2015)
"(:)see õige luuleõpik" (2015)
"(:)luuletused" (2015)
"(:)kirsiõis" (2017)
"(:)pariis 1911" (2017)
"(:)kehakultus" (2017)
"(:)ma olen siga" (2018)
"(:)armuloo prügikast, valuraamatu IV-VIII köide" (2019)
"(:)doris taukari järelejäänud luuletused" (2019)
"(:)püha viha" (2022)

Tunnustus
2005 Aasta Rosin (kogumik "Ruttu tuttu! Eesti isade unejutte", autorid Karl-Martin Sinijärv, Veiko Belials, Andrus Kivirähk, Juhani Püttsepp, Contra, Jürgen Rooste, Jaanus Vaiksoo, Kivisildnik, Peeter Sauter, Jaan Tätte ja Peep Pedmanson; pildid: Jüri Mildeberg)
2007 Eesti Kultuurkapitali kirjanduse sihtkapitali aastapreemia ("Sumo")
2013 stipendium "Ela ja sära"

Isiklikku 
Ta on abielus ja tal on kaks last: poeg ja tütar.

Välislingid 

 
Kivisildniku kirjanike nimekiri – mis see on? Väljavõte Maie Kalda ettekandest "Kriitika ambitsioonid" seminaril TRADITSIOON JA PLURALISM Underija Tuglase Kirjanduskeskuses Tallinnas 31.5.96
Sven Kivisildniku Ajaveeb
Kivisildnik. Teeneline lahkuja (Jaak Jõerüüt) – Sirp 4. november 2005 
 (:)kivisildnik: (:)vähe giperaktiivne, muidu normaalne Postimees, 17. jaanuar 2009
 (:)kivisildnik, (:)valimistulemused miljoni vaese maal, 1. märts 2015

Eesti ajakirjanikud
Eesti kirjanikud
Eesti luuletajad
Sündinud 1964